Diari Oficial de la Generalitat Valenciana


Sumari del DOGV 3226, del 21-04-1998 (1998/2892)

ORDRE de 2 d'abril de 1998, de la Conselleria de Medi Ambient, per la qual es fa públic l'import global màxim per a 1998 de les ajudes establides en l'Ordre de 22 de novembre de 1996 (DOGV núm. 2885, de 9 de desembre de 1996), per la qual es convoca un règim de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, tofoners, apícoles i l'execució de projectes d'aprofitament energètic de biomassa en l'àmbit forestal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3226

Data del DOGV
:   21-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2892


Data del document
:   02-04-1998

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 2 d'abril de 1998, de la Conselleria de Medi Ambient, per la qual es fa públic l'import global màxim per a 1998 de les ajudes establides en l'Ordre de 22 de novembre de 1996 (DOGV núm. 2885, de 9 de desembre de 1996), per la qual es convoca un règim de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, tofoners, apícoles i l'execució de projectes d'aprofitament energètic de biomassa en l'àmbit forestal. [1998/C2892]
  
L'Ordre de 22 de novembre de 1996, de la Conselleria d'Agricultura i Medi Ambient, estableix un règim de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, tofoners, apícoles i l'execució de projectes d'aprofitament energètic de biomassa en l'àmbit forestal.
  
L'article 1 de l'esmentada ordre estableix que la dotació anual per a establir un règim d'ajudes estarà en funció de l'assignació que per a aquell règim d'ajudes establisquen les corresponents lleis de pressupostos.
  
Tenint en compte que l'article 47.11.b del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per al foment i la potenciació de diferents aprofitaments agrofostestals: cultius de plantes aromàtiques, medicinals i condimentàries, tofoners, apícoles i l'execució de projectes d'aprofitament energètic de biomassa en l'àmbit forestal, regulades per l'Ordre de 22 de novembre de 1996, de la Conselleria d'Agricultura i Medi Ambient, es finançaran a càrrec del capítol VII de la secció 14, servei 03, programa 442.40, línia 1808 dels pressupostos de la Generalitat Valenciana, amb un import global màxim de 80.277.587 pessetes, per a 1998.
  
Article 2
  
A les entitats locals, se'ls podrà avançar, a petició d'aquestes, fins a un 15% de l'import total de la subvenció una vegada concedida l'ajuda.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 2 d'abril de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA
  
f) MODIFICACIONS PRESSUPOSTÀRIES
  
Conselleria d'Economia,
  
Hisenda i Administració Pública